OpenLLM-France/wikimedia huggingface dataset:
# Quiringh Gerritsz. van Brekelenkam

Quiringh Gerritsz. van Brekelenkam (Zwammerdam, Alphen aan den Rijn, ca. 1622/1630 – Leiden, després de 1669) fou un pintor barroc neerlandès, especialitzat en pintura de gènere i interiors.
Probablement es va formar a Leiden amb Gerrit Dou, amb qui guarda certes semblances, encara que el seu estil és menys minuciós i més pictòric. El 1648 se li documenta entre els membres fundadors del gremi de Sant Lucas de Leiden. D'aquest mateix any és la primera de les seves obres datades: Anciana espollant a un nen (Leiden, Stedelijk Museum De Lakenhal). No es tenen notícies posteriors a 1669, any de l'última obra datada, el retrat d'un home de trenta-tres anys.
Encara que caigut en l'oblit, va ser un pintor prolífic que va abordar diversos gèneres, incloent bodegons i retrats, però la seva principal dedicació va ser la pintura de gènere, habitualment modests interiors de cuina i llars camperols, amb un nombre molt reduït de figures, i senzills tallers artesans, com el Taller del sastre del Rijksmuseum de Amsterdam o l'Anciana davant la xemeneia del Museu del Prado, atribuïda en el passat a David Teniers el Jove. En dates avançades, cap a 1660, es va apropar també als interiors burgesos de Gerard ter Borch, prescindint de qualsevol anècdota.

## Referències

* ↑ RKD
* ↑ Fitxa a RKD
* ↑ Quiringh Gerritsz. van Brekelenkam, The tailor’s workshop, Essential Vermeer.
* ↑ Fitxa de l'obra a la Galeria online del Museu del Prado.
# Quiritari

Quiritari és un terme que es feia servir a l'antic Dret Romà, al·lusiu als quirites, això és, als ciutadans romans. Ostentaven tal qualitat tots aquells individus de l'espècie humana que reunien els requisits consagrats en el Ius Civile. Els principals atributs que conferia el Ius Civile als ciutadans romans, eren:
* Ius connubii: dret a contreure matrimoni civil o iustae nuptiae.
* Ius sufragii: dret al vot.
* Ius commercii: dret a exercir el comerç.
* Ius honorum: dret a exercir càrrecs públics i altes dignitats del govern romà.
* Ius testamenti factio: dret a estendre testament.
# Puig de les Gitanes

El Puig de les Gitanes és una muntanya de 378 metres que es troba al municipi de Porqueres, a la comarca catalana del Pla de l'Estany.
Aquest puig es troba a ponent de l'estany de Banyoles. Des del camí de pujada i també des de dalt (tot i que una mica restringida) s'obtenen bones vistes de Banyoles, l'estany, el Pla de Martís i la plana de l'Alt Empordà a la llunyania. Entre aquest cim i l'estany s'hi situa el Puig Clarà, una mica més baix (315 m.) però més escarpat.

## Referències

* ↑ Llorens Ros, Pere. Racons del Pla de l'Estany. Tercera edició. Cornellà de Terri: MMV Edicions, 20-05-2021. ISBN 978-84-09-21504-1.
# Printer Command Language

El llenguatge PCL (acrònim en anglès de Printer Command Language, comú i incorrectament referenciat com Printer Control Language) és un llenguatge de descripció de pàgines molt sofisticat, desenvolupat per Hewlett-Packard (HP) per a impressores d'injecció de tinta.
Aquest llenguatge (PCL 1) va ser introduït per Hewlett-Packard el 1980. Es van publicar diverses versions des del seu llançament i molts fabricants d'impressores han adoptat al llenguatge com un estàndard.
En general, una seqüència de comandos PCL prové del «driver» de la impressora i aquests són necessaris per realitzar una certa impressió. El sistema envia la seqüència de comandos resultant a la impressora, qui la interpreta i imprimeix el document.
En PCL existeixen comandos per escollir un cert tipus de lletra (emmagatzemat dins de la impressora), per posicionar el cursor a la pàgina, per transmetre la informació d'una imatge a la impressora, etc. Aquests comandos tenen la forma de seqüències d'escapada: cadenes de caràcters que comencen amb un caràcter d'escapada. Les versions més noves de PCL tenen una seqüència d'escapada per iniciar el mode HP-GL, que permet la transmissió de gràfics vectoritzats.
Existeixen 6 classes de PCL, les quals han anat apareixent en el transcurs dels anys d'ençà que la primera versió de PCL veiés la llum. En cada nova classe de PCL s'han afegit funcionalitats conforme a les necessitats del nou maquinari disponible.

## Referències

* 1 2 HP's History of Printer Command Language (PCL)(anglès)

## Enllaços externs

* PCL (Lenguaje de Control de Impresora) Arxivat 2009-06-09 a Wayback Machine. (castellà)
# Putilova

Putilova (en rus: Путилова) és un poble de l'óblast de Sverdlovsk, a Rússia, segons el cens del 2010 tenia 129 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Privat (mitjans de comunicació)

Privat és una marca mediàtica luxemburguesa del Groupe Nicolas. El grup editor és el tercer més gran de Luxemburg i, de fet, és l'únic que no és membre del Consell de Premsa ni coopera amb el Servei d'Informació i Premsa. En són part el setmanari Privat i el seu web LuxPrivat.lu, la televisió digital Privat-TV (nascuda el 25 de febrer de 2011 i produïda en col·laboració amb Simba Pro), la revista sobre celebritats Promi (nascuda el 2008) i la revista satírica d'Wäschfra. L'1 de març de 2011 el Groupe va posar en marxa Radio-Privat, que emetia a través d'Internet els dies feiners des de les vuit del matí a les sis de la tarda. Tot i això, la seva activitat va cessar el 2012. El 30 de març de 2011, el grup va començar una campanya sota el lema "Fir eng Fräi Press zu Lëtzebuerg! Géint Zensur!" ["Per la llibertat de premsa a Luxemburg! Contra la censura!"].

## Referències

* ↑ «1.». Arxivat de l'original el 2012-08-04. [Consulta: 17 octubre 2015].
* ↑ «Artikel zum neuen Radio-Privat». Arxivat de l'original el 2011-02-21. [Consulta: 17 octubre 2015].
* ↑ «Aktion für Pressefreiheit». Arxivat de l'original el 2011-04-05. [Consulta: 17 octubre 2015].

## Enllaços externs

* Privat - Lloc web oficial
Viccionari
# Póvoa de Lanhoso

Póvoa de Lanhoso és un municipi portuguès, situat al districte de Braga, a la regió del Nord i a la Subregió de l'Ave. L'any 2001 tenia 22.772 habitants. Se sotsdivideix en 29 freguesies. Limita al nord amb Amares, a l'est amb Vieira do Minho, al sud amb Fafe i amb Guimarães i a l'oest amb Braga.
Població del concelho de Póvoa de Lanhoso (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 8084 | 9585 | 16939 | 19178 | 22033 | 21092 | 21516 | 22772 | 23657 |

## Freguesies

* Águas Santas
* Ajude
* Brunhais
* Calvos
* Campos
* Covelas
* Esperança
* Ferreiros
* Fonte Arcada
* Frades
* Friande
* Galegos
* Garfe
* Geraz do Minho
* Lanhoso
* Louredo
* Monsul
* Moure
* Oliveira
* Póvoa de Lanhoso
* Rendufinho
* Santo Emilião
* São João de Rei
* Serzedelo
* Sobradelo da Goma
* Taíde
* Travassos
* Verim
* Vilela

## Enllaços externs

* Web Municipal
* Fotos de Póvoa de Lanhoso
# Raja rubra

Raja rubra és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
# Raja rhombea

Raja rhombea és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
# Raised Fist

Raised Fist és un grup de música hardcore punk format l'any 1993 a la ciutat de Luleå. Actualment està format pels guitarristes Jimmy Tikkanen i Daniel Holmgren, el baixista Andreas Johansson, el vocalista Alexander Hagman i el bateria Matte Modin.
El nom de Raised Fist és en homenatge a la cançó de Rage Against the Machine «Know Your Enemy», que inclou el vers: «Born with a insight and a raised fist».

## Història

La banda va tocar al festival escandinau Roskilde el 2004. Al mateix temps van signar amb Burning Heart Records, que aplega diverses bandes de punk rock suec i hardcore punk. L'àlbum de la banda, Veil of Ignorance, publicat el 2009, va ser nominat a un Premi Grammy suec. Moltes de les cançons d'aquest àlbum van ser escrites per Hagman.
El 2010, Hagman va patir una greu enrampada elèctrica durant un concert a Sundsvall quan va tocar un cable d'alimentació que havia estat pelat pel contacte amb una tanca antidisturbis i es va ensorrar l'escenari.
El 2013, Raised Fist va signar un contracte de dos àlbums amb Epitaph Records. El 2015, després de treballar en les cançons durant cinc anys, Raised Fist va publicar l'àlbum From the North. El 2014, Hagman va aparèixer en una entrevista a la televisió sueca on va criticar la Directiva de la UE sobre l'aplicació dels drets de propietat intel·lectual als països membres.

## Discografia
### Àlbums d'estudi

* Fuel (1998)
* Ignoring The Guidelines (2000)
* Watch Your Step (2001)
* Dedication (2002)
* Sound Of the Republic (2006)
* Veil Of Ignorance (2009)
* From the North (2015)
* Anthems (Epitaph Records, 2019)

### EP

* You're Not Like Me (1994)
* Stronger Than Ever (1996)

## Referències

* ↑ "Raised Fist From The North Epitaph" Arxivat 2015-11-17 a Wayback Machine.. Rolling Stone, by Simon Jones | January 14th, 2015.
* ↑ Raised Fists "Veil Of Ignorance" enters at nr: 22 on the Swedish albumchart
* ↑ Raised Fist nominated for a Swedish Grammy award
* ↑ "'Rockstjärnan kollapsade av elchock – på scenen". Expressen, 6 September 2010. Article in Expressen about Alexander Hagman collapsing of an electric shock
* ↑ "Album Review: Raised Fist – ‘From The North’". SoundSphere By Danielle Barge– January 19, 2015
* ↑ «Raised Fist Alexander Hagman om IPRED-lagen». YouTube, 14-04-2009. [Consulta: 2 març 2015].
* ↑ «Album Review: Raised Fist – Anthems». Kerrang!, 17-11-2019. [Consulta: 21 novembre 2019].
# Quaderns d’Estudis Andorrans

Quaderns d'Estudis Andorrans és una revista editada pel Cercle de les Arts i de les Lletres de les Valls d'Andorra d'ençà del 1976, de la qual han sortit publicats deu exemplars fins al 2017.
Escrita en llengua catalana, la seva temàtica és essencialment històrica i formalment s'estructura en tres apartats: articles de fons, documents i bibliografia. El seu director ha estat Cebrià Baraut i Obiols i entre els col·laboradors més destacats es troben Lídia Armengol i Vila, Manel Mas, Antoni Morell i Mora, Prim Bertran i Roigé, David Mas, Joan Burguès o Nemesi Marquès i Oste. Els objectius de la revista són donar a conèixer la història d'Andorra, les seves institucions i els seus valors culturals, religiosos i artístics. En aquest sentit, la publicació dels Quaderns d'Estudis Andorrans pretén ser una eina útil a l'abast de tots els estudiosos de la història i l'art andorranes, així com de divulgació per al conjunt de la població. El promotor de la col·lecció el 1976 i primer director fins al setè número del 1996 fou Cebrià Baraut. A partir d'aquell moment va agafar el relleu en la direcció mossèn Benigne Marquès i Sala.

## Referències

* 1 2 Camiade Boyer, Martina «Quaderns d'Estudis Andorrans». Diccionari enciclopèdic d'historiografia catalana. Barcelona: Grup Enciclopèdia Catalana [Consulta: 4 juliol 2020].
* 1 2 «Quaderns d'Estudis Andorrans, volum 10». Crèdit Andorrà Financial Group. Arxivat de l'original el 5 de juliol 2020. [Consulta: 4 juliol 2020].
* ↑ «Editat el 10è volum dels 'Quaderns d'Estudis Andorrans' Educació». Crèdit Andorrà Financial Group, 19-06-2017. Arxivat de l'original el 4 de juliol 2020. [Consulta: 4 juliol 2020].
* ↑ «Presentació del volum 10 de Quaderns d'Estudis Andorrans i Homenatge al P. Cebrià M. Baraut OSB». Bisbat d'Urgell. Arxivat de l'original el 4 de juliol 2020. [Consulta: 4 juliol 2020].
* ↑ «La desena edició de Quaderns d'Estudis Andorrans surt a la llum». Quéǃ, 19-06-2017. Arxivat de l'original el 5 de juliol 2020 [Consulta: 4 juliol 2020].
# Racing Athletic Club de Olavarría

El Racing Athletic Club, també conegut com a Racing de Olavarría, és un club de futbol argentí de la ciutat d'Olavarría.
També té seccions de tennis, basquetbol, softbol, entre d'altres.

## Palmarès

* Lliga de fútbol d'Olavarría (21):
** 1927, 1930, 1931, 1939, 1941, 1952, 1956, 1963, 1968, 1971, 1973, 1976, Final 1976; 1992, 1993, 1994, 2000, 2003, 2009, 2012, 2016.
* Torneo Argentino B (1):
** 2010-11

## Referències

* ↑ Guillermo Ferreyra, el Tim Krul argentino Clarín. Consultado el 9 de enero de 2015.
* ↑ El ciclismo pasa por Racing Diario El Popular. Consultado el 9 de enero de 2015.
* ↑ Perfil a BDFA
* ↑ Racing results at Mundo Ascenso website
* ↑ Campeones Arxivat 2016-03-04 a Wayback Machine. Liga de Fútbol de Olavarría. Consultat el 9 de gener de 2015.

## Enllaços externs

* Web oficial Arxivat 2010-07-04 a Wayback Machine.
* El Chaira
* Chaira a Muerte Arxivat 2010-11-30 a Wayback Machine.
# Racibórz

Racibórz és la segona ciutat al sud de Polònia, a la regió de Silèsia i és la capital del poviat de Racibórz. En el 2008 tenia 56.727 habitants.

## Enllaços externs

* Oficjal pagina Racibórz
# Ramon Salsas i Blanch

Ramon Salsas i Blanch (Badalona, 30 de gener del 1902 - 18 d'octubre del 1987) fou un compositor de sardanes i concertista de piano, cofundador de l'Orfeó Badaloní.
Als 7 anys ingressà a l'Escola Municipal de Música de Barcelona i estudià amb Joaquim Canals (piano) i Enric Morera (harmonia, contrapunt i fuga). Entre els companys d'estudi tingué Joan Baptista Lambert, Antoni Botey, Claudi Soler i Joaquim Serra, entre d'altres. Fou cofundador de l'Orfeó Badaloní el 1921. Va ser concertista de piano, formà part de diversos trios musicals, un d'ells amb Lluís Millet i Farga (violoncel) i Francesc Costa (violí); un altre amb Jaume Lecha (violí) i Josep Trotta; un tercer amb Domingo Ponsa (violí) i Eduard Bocquet; i finalment formà part del Trio SOS junt amb Francesc Solà (violoncel) i Joan Oriol i Ferrer (violí). Participà com a membre del jurat en diversos concursos musicals.
Es casà amb Esperança Puig i Pons el 1948 i del matrimoni naixeren quatre fills: Joan, Ramon, Margarida i Gabriel. L'any 1960 rebé de l'entitat Badalona Sardanista la Medalla al Mèrit al Compositor. Entre 1965 i 1970 ocupà el càrrec de director de l'Escola Municipal de Música de Badalona, de la qual era professor de piano i composició des de 1929.
El seu fons personal es conserva a la Biblioteca de Catalunya.

## Sardanes

* Cap d'any, (1929).
* Consol.
* En somnis, (1924).
* Flam de joia, (1927).
* Jorns encesos, (1931).
* Maria de Bellmunt, (1942).
* Presumideta, (1923).
* Carner, Josep (lletra). Renovellament. Barcelona: Unión Musical Española, (entre 1900 i 1929).
* La sardana dels mariners.
* La sardana trista.
* Sardanes als envelats, (1929).
* El sol dels mariners, (1929).
* La vall de Pomar.

## Referències

* ↑ Riera i Vinyes, Carles. De la A a la Z. Diccionari d'autors de sardanes i de música per a cobla. 2a. [Santa Coloma de Farners]: SOM, 2002.
* ↑ «Llista de sardanes de Ramon Salsas, al web "Boig per la sardana"». [Consulta: 1r juliol 2015].

## Enllaços externs

* Músics per la cobla Arxivat 2015-09-23 a Wayback Machine.
# Radclyffe Hall

Radclyffe Hall (12 d'agost de 1880, Dorset– 7 d'octubre de 1943, Londres) fou una poeta i novel·lista anglesa, coneguda sobretot per The Well of Loneliness (1928), novel·la pionera de la literatura lèsbica.

## Vida i novel·les

Nascuda en un família benestant, Marguerite Radclyffe Hall fou ignorada pels seus pares després que se separessin quan ella era una infant. No obstant això, donada la capacitat econòmica de la família, cursà estudis al King's College de Londres i després anà a Alemanya per completar-los.
La primera novel·la de Hall, The Unlit Lamp, és la història de Joan Ogden, una noia jove que somia instal·lar-se en un pis a Londres amb la seva amiga Elizabeth i estudiar per esdevenir metgessa, però se sent atrapada per una mare absorbent.
El primer èxit notable arribà amb Adam's Breed (1926), una novel·la de caràcter místic sobre algú que ho abandona tot per anar a viure com un ermità dins el bosc, amb la qual obtingué el Prix Femina i el James Tait Black Prize.
L'obra més coneguda de Hall fou The Well of Loneliness, l'única de les seves novel·les que mostra obertament relacions lèsbiques i que provocà un gros rebombori en la societat britànica d'aleshores, i fins i tot arribà a obrir-se un procés per obscenitat, a conseqüència del qual n'hagueren de ser destruïts tots els exemplars.

## Obra seleccionada
### Novel·la

* The Forge (1924)
* The Unlit Lamp (1924)
* A Saturday Life (1925)
* Adam's Breed (1926)
* The Well of Loneliness (1928)
* The Master of the House (1932)
* Miss Ogilvy Finds Herself (1926)
* The Sixth Beatitude (1936)

### Poesia

* The Forgotten Island (1915)
* Dedicated to Sir Arthur Sullivan (1894)
* A Sheaf Of Verses: Poems (1908)
* Twixt Earth And Stars (1906)
* Poems of the Past & Present (1910)
* Songs of Three Counties and Other Poems (1913)
* Rhymes and Rhythms (1948)

## Referències

* 1 2 «Radclyffe Hall» (en anglès). Encyclopaedia Britannica. [Consulta: 14 juny 2020].
* ↑ «Radclyffe Hall, Author of The Well of Loneliness» (en anglès americà). Literary Ladies Guide. [Consulta: 14 juny 2020].
* ↑ Havlin, Laura. «Radclyffe Hall: Androgyny's Original Pioneer» (en anglès). AnOther, 20-08-2015. [Consulta: 14 juny 2020].

## Bibliografia

* Dellamora, Richard. Radclyffe Hall. A Life in the Writing, 2011, p. 344 pàgines. ISBN 9780812243468.
# Radeberg

Radeberg és un municipi alemany que pertany a l'estat de Saxònia. Es troba a uns 20 kilòmetres al nord-est de Dresden. Limita al nord-oest amb Ottendorf-Okrilla, al nord amb Königsbrück i Wachau (Saxònia), al nord-est amb Pulsnitz i Großröhrsdorf, a l'oest amb la Dresdner Heide, a l'est amb Arnsdorf i Bischofswerda, al sud-oest amb Dresden, al sud amb Eschdorf i Pirna i al sud-est amb Stolpen.

## Història

Radeberg va ser esmentat per primera vegada el 1219, quan els agricultors es van establir al territori del Roeder. El nom del lloc es deriva probablement d'aquest riu. En menys de 150 anys s'hi desenvoluparen un mercat i un castell. El 1412 va rebre carta municipal.
Fa 500 anys es va trobar plata prop de la ciutat. El lloc del descobriment llavors va canviar de nom al turó de plata. La mina es va esgotar ràpidament, però.

## Enllaços externs

* (alemany) Web oficial
* (anglès) Notícies de la ciutat Arxivat 2011-07-23 a Wayback Machine.
# Ratpenat de nas tubular de Pallas

El ratpenat de nas tubular de Pallas (Nyctimene cephalotes) és un ratpenat de la família dels pteropòdids. Viu a Indonèsia i Papua Nova Guinea.

## Referències

* ↑ «Ratpenat de nas tubular de Pallas». Cercaterm. TERMCAT, Centre de Terminologia.
* ↑ Tsang, S. M. Nyctimene cephalotes. UICN 2016. Llista Vermella d'espècies amenaçades de la UICN, edició 2016, consultada el 5 febrer 2017.
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Rainville

Rainville és un municipi francès, situat al departament dels Vosges i a la regió del Gran Est. El 2017 tenia 278 habitants.
# Ramanites

Ramanites (grec antic: Ῥαμανῖται, segons Estrabó; llatí: Rhamanitae) o Rabanites (grec antic: Ῥαβανιταί, segons Claudi Ptolemeu; llatí: Rhabanitae) van ser un poble de l'Aràbia Feliç.
S'ha suposat que podien viure propers al lloc anomenat Mont Climax, encara que no hi ha prou fonaments per defensar-ho. Tot el que Estrabó en diu d'ells és que el prefecte Eli Gal quan va fer l'expedició que el va portar fins a l'Aràbia Feliç, es va aturar a Marsiabes, ciutat que va ser el punt final de les seves conquestes, ja que va posar setge a la ciutat però es va veure obligat a aixecar-lo i a fer mitja volta per la manca d'aigua i per la dificultat d'aconseguir-ne. Aquesta ciutat es trobava al país dels ramanites, però la seva ubicació no ha estat determinada amb certesa.

## Referències

* ↑ Smith, William (ed.). «Rhamanitae». Dictionary of Greek and Roman Geography (1854). [Consulta: 14 juliol 2022].
# Ramon Miró

Ramon Miró és el nom dels següents personatges:
* Ramon Miró Folguera (Reus, 1864 - Barcelona, 1927), dibuixant humorístic, escultor, dissenyador i cartellista
* Ramon Miró d'Aguda, segon senescal dels comtes de Barcelona, cunyat d'Amat Elderic d'Orís
* Ignasi Ramon Miró i Manent (Barcelona, 1821-1892), pedagog, fundador del Col·legi Miró i professor de l'Institut Barcelonès
# Vareia

Vareia (llatí: Varia grec antic: Οὐάρεια) va ser una ciutat dels berons, a la província romana de la Tarraconense, a la riba de l'Ebre, allà on aquest riu començava a ser navegable, segons diu Plini el Vell. Una via creuava el riu entre Calagurris i Tritium.
Estrabó l'esmenta com Varia però l'Itinerari d'Antoní li dona el nom de Verela. És probablement l'actual Varea, però d'altres diuen que és l'actual Logronyo i encara d'altres que és Murillo de Río Leza.

## Referències

* ↑ Smith, William (ed.). «Varia». Dictionary of Greek and Roman Geography (1854). [Consulta: 30 maig 2023].
# Mare de Déu del Roser de Llarvén

La Mare de Déu del Roser de Llarvén és una capella en ruïnes del poble de Llarvén, al terme municipal de Sort, de la comarca del Pallars Sobirà. Pertanyia a l'antic terme d'Enviny.
Està situada al costat nord-occidental de Cal Forn, a uns 200 metres al sud-est del poble de Llarvén.
A principis del segle XXI ja estava en ruïnes.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Sort - Enviny». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* La Mare de Déu del Roser de Llarvén en el seu entorn, a l'Institut Cartogràfic de Catalunya
# Sant Miquel de Vila

Sant Miquel de Vila és una església del poble de Vila al municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

És una capella d'una sola nau amb entrada porxada mirant a llevant. El mur de migdia i el de la cara nord presenten tres contraforts respectivament en forma de regruixos que sobresurten del mur uns 30 cm. La façana de llevant presenta porta d'entrada, a la llinda de la qual es pot observar la inscripció en baix relleu de l'any en què fou remodelada (1816), dues finestres quadrades a banda i banda de la porta, una obertura circular al capdamunt i un espai reixat destinat al dipòsit d'una imatge de culte (una talla de fusta representant una verge asseguda amb el nen Jesús reposant a la falda). El mur de migdia presenta dues finestres, mentre que el de ponent i el de la banda nord no en disposen de cap. Conserva una espadanya a l'extrem est.
Al creuer s'hi troba un orgue del segle xviii. També es conserven un quadre de la verge amb el nen, del segle xviii, d'estil barroc. Hi ha un conjunt de pintures murals, amb escenes de la vida de Jesús, del segle xvi.

## Referències

* 1 2 «Capella de Sant Miquel». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].